|  |  |  |
| --- | --- | --- |
| Prvi.jpg | | 22. IV 2024. Број  **122/24** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **април 2024.** |

**Просјечна нето плата у марту 1 394 КМ**

**Реалан раст плате на годишњем нивоу 7,9%**

Просјечна мјесечна нето плата у Републици Српскојисплаћена у марту 2024. године износила је1 394 КМ и у односу на фебруар 2024. номинално je већа за 0,1%, а реално је мања за 0,3%, док је у односу на исти мјесец претходне године номинално већа за 10,8%, а реално за 7,9%. Просјечна мјесечна бруто плата износила је 2 130 КМ.

Посматрано по подручјима, у марту 2024. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 855 КМ, а најнижа просјечна нето плата у марту 2024. исплаћена је у подручју *Грађевинарство*,1 097 КМ.

У марту 2024. године, у односу на март 2023, сва подручја су забиљежила номинални раст нето плате, од чега највише у подручјима *Трговина на велико и на мало, поправка моторних возила и мотоцикала* 21,9%, *Стручне, научне и техничке дјелатности* 20,9% и *Снабдијевање водом; канализација, управљање отпадом и дјелатности санације (ремедијације) животне средине* 18,7%.

KM



Графикон 1. Просјечна нето плата по мјесецима

**Мјесечна инфлација у марту 2024. године 0,4%**

**Годишња инфлација (III 2024/III 2023) 2,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2024. године у односу на претходни мјесец у просјеку су више за 0,4%, док су у односу на исти мјесец претходне године у просјеку више за 2,7%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у марту 2024. године, забиљежен је у одјељку *Ресторани и хотели* 6,7%, усљед повећања цијена у групи Услуге смјештаја од 13,3%, затим у одјељку *Остали производи и услуге* 6,0%, усљед виших цијена у групи Услуге личне хигијене од 8,5%, потом у одјељку *Рекреација и култура* 4,8%, због виших цијена у групи Књиге и уџбеници од 11,0%, затим у одјељку *Алкохолна пића и дуван* 4,3%, усљед повећања у групи Пиво од 8,7%.

Слиједи одјељак *Намјештај и покућство* са вишим цијенама од 4,0%, усљед повећања у групи Поправак апарата за домаћинство од 37,0%, затим одјељак *Становање* са растом од 3,5%, због виших цијена у групи Услуге одржавања и поправак стабене јединице од 13,8%, потом одјељак *Здравство* са повећањем од 2,7%, усљед виших цијена у групи Медицински производи, прибор и опрема од 5,6%.

Раст од 2,3% забиљежен је у одјељку *Комуникације* усљед виших цијена у групи Телефонске и телекомуникацијске услуге од 2,5%, слиједи повећање у одјељку *Храна и безалкохолна пића* од 1,9%, због виших цијена у групи Минерална вода и сокови од 9,3% и у групи Месо од 7,2%, слиједи раст од 1,7% забиљежен у одјељку *Превоз* због виших цијена у групи Остале услуге везане за моторна возила од 24,6%, док је повећање од 0,8% забиљежено у одјељку *Образовање* усљед виших цијена у групи Образовање које се не дефинише према нивоу од 7,9%.

Ниже цијене на годишњем нивоу, у марту 2024. године, забиљежене су у одјељку *Одјећа и обућа* 5,4%, због сезонских снижења конфекције и обуће током године.

Графикон 1. Мјесечна и годишња инфлација

**Календарски прилагођена индустријска производња (I-III 2024/I-III 2023) мања 6,1%**

Календарски прилагођена индустријска производња у Републици Српској у периоду јануар-март 2024. године у поређењу са истим периодом 2023. године мања je за 6,1%. У поменутом периоду у подручју Производњa и снабдијевањe електричном енергијом, гасом, паром и климатизацијa забиљежен је пад од 2,6%, у подручју Прерађивачкa индустријa пад од 4,9% и у подручју Вађењe руда и камена пад од 13,0%.

Десезонирана индустријска производња у Републици Српској у марту 2024. године у поређењу са фебруаром 2024. године мања је за 6,6%.

Календарски прилагођена индустријска производња у Републици Српској у марту 2024. године, у поређењу са мартом 2023. године, мања је за 11,1%.

Графикон 3. Индекси индустријске производње март 2020 – март 2024. (∅2021=100)

**Број запослених у индустрији (III 2024/III 2023) мањи 4,1%**

Број запослених у индустрији у марту 2024. године, у односу на март претходне године мањи је за 4,1%.

Број запослених у индустрији у марту 2024. године у односу у на просјек 2023. године мањи је за 3,3% и у односу на фебруар 2024. године мањи је за 0,8%.

**У периоду I-III 2024. највише се извозило у Хрватску, а увозило из Србије**

У периоду јануар - март 2024. године остварен је извоз у вриједности од милијарду и 180 милиона КМ, што је за 12,8% мање него у периоду јануар - март 2023. године, те увоз у вриједности од милијарду и 686 милиона КМ, што је за 4,1% више него у периоду јануар - март 2023. године, док је проценат покривености увоза извозом износио 70,0%.

У марту 2024. године остварен је извоз у вриједности од 424 милиона КМ, што је за 11,3% мање него у марту 2023. године, те увоз у вриједности од 660 милиона КМ, што је за 0,5% више него у марту 2023. године, док је проценат покривености увоза извозом износио 64,2%.

У погледу географске дистрибуције робне размјене Републикe Српскe са иностранством, у периоду јануар - март 2024. године, највише се, од укупно оствареног извоза, извозило у Хрватску и то у вриједности од 200 милиона КМ (16,9%) и у Србију 174 милиона КМ (14,8%). У истом периоду, највише се, од укупно оствареног увоза, увозило из Србије и то у вриједности од 262 милиона КМ (15,5%) и из Италије, у вриједности од 258 милиона КМ (15,3%).

Посматрано по групама производа, у периоду јануар - март 2024. године, највеће учешће у извозу остварује електрична енергија са 101 милион КМ, што износи 8,6% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 127 милиона КМ, што износи 7,5% од укупног увоза.

хиљ. КМ

2024

2023

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |